Killwangen

Pri la komunumo 
 Killwangen (prononcu kilvangn, en Esperanto ankaŭ Kilvango) estas komunumo en la distrikto Baden de Kantono Argovio, Svislando. Ĝi havis 1781 loĝantojn je la 31-a de decembro 2008.

 Geografio 
La vilaĝo Killwangen situas inter la sudokcidenta bordo de la rivero Limato kaj la nordorienta deklivo de la montoĉeno Heitersberg kies arbaron tranĉas multnombraj ravinetoj. La malnova vilaĝokerno situas ĉe la piedo de Heitersberg, dum la novaj kvartaloj proksime de la stacidomo situas en la rivera ebenaĵo. La komunumo komplete kunkreskis kun la najbara komunumo Spreitenbach.

 Najbaraj komunumoj 
La komunumo Killwangen limas en nordo al Würenlos, en oriento al Spreitenbach, en sudokcidento al Oberrohrdorf, kaj en nordokcidento al Neuenhof.

 Trafiko 
La komunumo disponas pri stacidomo ĉe la grava trajnlinio de Svisaj Federaciaj Fervojoj de Zuriko al Baden, kiu fakte estis la unua svisa fervojlinio. La stacidomo portas la nomon , sed situas komplete sur teritorio de Killwangen. Tra la komunumo pasas ankaŭ buslinioj kaj se la Regiontransporto Baden kaj de la Zurika Trafikunio.

La plej proksima alveturejo al la svisa aŭtovojo A1 situas 3 kilometrojn norde en Neuenhof.

 Historio 
La unua dokumenta mencio de Killwangen datiĝas el la jaro 1227 kiel Chullewangen.

En mezepoko Killwangen troviĝis sub habsburga regado. Kiam en la jaro 1415 la Svisa Ĵurkomunumo konkeris Argovion, Killwangen estis atribuita al la voktejo Vetingo de la Grafejo Baden. Kiam en la jaro 1798 okaze de la Helveta Revolucio Argovio estis kun helpo de francaj trupoj liberigita de la ĵurkomunuma servuteco, Killwangen dum kvin jaroj apartenis al la tiama Kantono Baden. Per la restaŭracio de la jaro 1803 Killwangen fariĝis komunumo de la distrikto Baden en la nove fondita Kantono Argovio.

 Vidu ankaŭ 
 Killwangen-Spreitenbach (stacidomo)

 Eksteraj ligiloj 
 Oficiala retejo de la komunumo Killwangen
 Killwangen en la Historia Leksikono de Svislando